Giovanni Francesco Barbieri, *Abraham odbacuje Hagaru i Ismaela* (1657)
**Izmael** po Bibliji sin Abrama i Sare, praotac tzv. *Izmaelićana* (Arabljana), naziv kojim se nazivaju i severni Arabljani.

U južnoslovenskim jezicima taj biblijski lik se javlja pod oblicima *Izmael* (slovenska varijanta), **Jišmael** (hrvatska), **Ismailo** (srpska), **Ismail** (bugarska i makedonska). Ime nam dolazi preko grčkog oblika Ισμαήλ iz izvornog *Jišma'el* (jevr. יִשְׁמָעֵאל‎) što vjerojatno znači »Bog sluša«, vezano za Božje obećanje Abramu. Isti lik ima ključnu ulogu u islamskoj tradiciji i zove se **Ismāʿīl** (arap. إسماعيل‎).

U biblijskoj tradiciji
----------------------

Lik Izmaela pojavljuje se u starozavjetnoj knjizi Postanka.

Izmael je sin Abrahama i robinje Hagare, rođen iz spoja koji je prema patrijarhalnom običaju odlučila Sara, koja nije bila plodna. Zatim trudna Hagar je prezirala Saru i zbog svog bijesa udaljena je jedno vrijeme u tzv. Sursku pustinju. Knjiga Postanka piše kako je Abraham nadjenio sina imenom koji mu je predložio anđeo i da je Bog obećao Hagari rođenje sina.

Izmael sa povezom na očima tijekom Abrahamovog prinošenja žrtve.
Kada je napunio trinaest godina, Abraham je ga obrezao i naredio obrezivanje muškaraca u cijeloj porodici. No, zatim Bog je iznenada obećao sina i Sari te nakon rođenja Isaka, kojeg je pratio novi gnjev Sare i sukob između žena, Abraham je nerado morao udaljiti Hagaru i sina Izmaela u pustinju. Njih dvoje je Bog spasio, te će se Izmael nastaniti u pustinji Faran, oženiti Egipćanku i postati otac od dvanaestero djece, koja će dati ime dvanaestero plemena: Nebajot (נְבָיוֹת), Kedar (קֵדָר), Adbe'el (אַדְבְּאֵל), Mibsam (מִבְשָֽׂם), Mišma (מִשְׁמָע), Duma (דוּמָה), Masa (מַשָּֽׂא), Hadad (חֲדַד), Tema (תֵימָא), Jetur (יְטוּר), Nafiš (נָפִישׁ), Kedema (קֵדְמָה).

Konačno Izmael je prisustvovao na Abrahomovom sprovodu zajedno sa polubratom Izakom, te je umro u dobi od 137 godina.

Dvanaest navedenih izmaelskih plemena proširilo je se na područje između današnjeg Hidžaza, Jordana i stepa sirijske pustinje. Najvažniji izmaelski sljedbenici bili su Nabatejci, ako je zaista njihov praotac bio Izmaelov prvorođenac Nabajot.

U islamu
--------

U islamu Ismail (arap: إسماعيل, *Ismāʿīl*) je Ibrahimov (Abrahamov) prvorođenac kojeg je rodila Hatidža (arap. هَاجَر *Hažar*), i koji je izabrani prorok i Božiji glasnik. Njegovo ime se spominje dvanaest puta u Kuranu, uglavnom na listama o drugim prorocima. Prema islamskoj tradiciji, bio je to Izmael koga je Abraham želio prinijeti kao žrtvu Bogu, a ne kako to Biblija opisuje, Sarin sin Izak.

I judaizam i islam smatraju da je Izmael praotac Arapa. Prema islamskoj tradiciji prorok Muhamed je Izmaelov potomak preko njegovog sina Kedara.

Kaže se da su Abraham i Izmael postavili temelje za Kabu i Meku koje je prvobitno sagradio Adam.

Bilješke
--------

1. ↑  *Šūr* je vjerojatno bio dio arapske pustinje, na sjeveroistočnoj granici Egipta, negdje prema dolini koja se danas naziva Wadi Tumilat (وادي طميلات).
2. ↑  Wadi Feiran (وادي فيران) : 28°43′07.21″N, 33°37′12.68″E.

Izvori
------

1. ↑  () „Ishmael son of Abraham". Britannica. Pristupljeno 15. 9. 2023.
2. ↑  Post, 16: 7-16.
3. ↑  Post, 25: 12–18.
4. ↑  Post, 25: 17.
5. ↑  () Fredrick E. Greenspahn, Encyclopedia of Religion, *Ishmael*, s. 4551-4552
6. ↑  () „Ishmael". *Jewish Encyclopedia*. Pristupljeno 15. 9. 2023.
7. ↑   () „Ishmael". *Encyclopaedia of the Qurʾān*. Pristupljeno 15. 9. 2023.
8. ↑  Al-Azraqi, *Akhbar Makkah*, tom 1, str. 58-66.

Bibliografija
-------------

### Primarna literatura

* Post, 16-17.
* Post, 25: 9.
* Post, 28: 9.
* Post, 39: 1.

### Sekundarna literatura

* () „Ishmael". *Jewish Encyclopedia*. Pristupljeno 15. 9. 2023.
* () „Ishmael". *Encyclopaedia of the Qurʾān*. Pristupljeno 15. 9. 2023.
* () Netzer, Amnon (1997). „EBRĀHĪM". *Encyclopædia Iranica*. Pristupljeno 15. 9. 2023.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 64804631
* LCCN: n90615595
* GND: 118836897
* NKC: jx20090716013

 |